Tánczos Péter

*Az értelmezés nietzschei erénye*

*(PhD-kurzus)*

A kurzuson Nietzsche korai nyelvelméleti és retorikai megállapításaiból kiindulva azt fogjuk megvizsgálni, hogy a megértés-félreértés különbségének relativizálódásával válhat-e egy hagyományosan „etikai” kategória az interpretáció sikerültségének fokmérőjévé. Hogyan egyeztethető össze a megtévesztés, a másnak-mutatás, a folytonos változás az őszinteség és becsületesség nietzschei normájával? Milyen interpretátor volt Nietzsche, és milyen gyakorlati példákon lehet tetten érni a derekasság mozzanatát?

Időpont: 2018. január 25-26.

Témakörök:

1. Az interpretáció nehézségei
	1. Nietzsche a nyelvről, stílusról és retorikáról (*Igazságról és hazugságról nem-morális értelemben*, *A nyelv eredetéről*, *Retorika* stb.)
	2. Az alakoskodás és az igazság születése
	3. A filológia filozófiája (*Mi, filológusok*)
2. Becsületesnek lenni önmagunkkal szemben
	1. A „Redlichkeit” fogalma, előfordulásai
	2. Beszélhetünk-e az értelmezés „etikai” elvárásáról? (*Becsületességünk próbaköve*)
	3. Verstellung vs. Redlichkeit
3. Hogyan néz ki egy „derekas” olvasat?
	1. Nietzsche olvasási szokásai
	2. Nietzsche önértelmezései (*A morál genealógiája*, *Ecce Homo* stb.)
	3. A derekas művek derekas olvasata (Nietzsche *A fejedelem*ről, *A pármai kolostor*ról és a *Manfred*ról)